נפתלי פיינגולד

נפתלי פיינגולד (1901 - 7 בספטמבר 1989) היה מנכ"ל בנק המזרחי.

ביוגרפיה
פיינגולד נולד בוורשה בשנת 1901 לרב יעקב פיינגולד, ולאימו ביילא בת צבי יוסף הלוי פרום, בן מאיר זאב הלוי פרום חסידי גור. יעקב אביו היה סוחר עשיר ומעשירי ורשה. למד בסמינר הממלכתי למורים בוורשה והיה פעיל בהנהגה הראשית של תנועת "תורה ועבודה". לאחר פרוץ מלחמת העולם השנייה נמלט מפולין ועלה לארץ ישראל. הוא החל לעבוד בבנק המזרחי, קודם לתפקיד מנהל סניף ואחר כך במשך 20 שנה היה מנכ"ל הבנק. לאחר פרישתו מתפקיד המנכ"ל היה סגן יו"ר מועצת המנהלים של הבנק, ועם פטירתו של השר משה חיים שפירא היה ליו"ר מועצת המנהלים של הבנק. משנת 1955 כיהן כחבר הועדה המייעצת של בנק ישראל. בבחירות לכנסת השישית הוצב במקום ה-107 של רשימת המפד"ל. בשנת תשל"ח קיבל תעודת יקיר העיר תל אביב-יפו.

נפטר בז' באלול תשמ"ט, ונקבר בבית העלמין קריית שאול.

משפחתו
נפתלי היה נשוי ליהודית סירקיס בת שרה ושלמה סירקיס חסיד של האדמור מגור "השפת אמת". משפחת סירקיס הם צאצאים ישירים של ר' יואל סירקיס הב"ח.

לקריאה נוספת
תורה ועבודה בחזון ובמעש, הוועד הפועל של הסתדרות הפועל המזרחי בארץ ישראל, תשמ"ה, עמ' 349.

הערות שוליים

בנקאים ישראלים
חברי המועצה המייעצת של בנק ישראל
ישראלים ילידי פולין
אנשי העלייה החמישית
מנהלי בנק מזרחי טפחות
יושבי ראש בנק מזרחי טפחות
יקירי תל אביב-יפו לשנת 1978
אישים הקבורים בבית הקברות קריית שאול
ישראלים שנולדו ב-1901
ישראלים שנפטרו ב-1989